laion/Wikipedia-Exotic huggingface dataset:
נתחן סגול

נתחן סגול (שם מדעי: Zebrasoma xanthurum) הוא מין של נתחן. הנתחן הסגול חי בשוניות אלמוגים, ובעבר נחשב אנדמי לים האדום, אך מאז נמצא גם במפרץ הפרסי ובעוד אזורים סביב חצי האי ערב. הנתחן הסגול חי גם בישראל במפרץ אילת. הנתחן הסגול חי בשוניות אלמוגים בעומקים של עד 20 מטר, והוא ניזון מאצות בשונית. את האצות הוא מלקט מהקרקע ובין אלמוגים עם פה שמותאם לגריפתן וניתוקן מהסלע. נתחנים בוגרים חיים בקבוצות, בעוד נתחנים צעירים חיים בדרך כלל כיחידים בקרבת מערות ונקיקים בהם הם יכולים להתחבא. נתחנים חיים מאוד קרוב לחוף, ולרוב נשארים בקרבת שולחן השונית או בלגונה הרדודה. הם לא נוטים להתרחק הרבה מעבר לקיר השונית. נתחנים צעירים נראים באותה דוגמת צבעים כמו הנתחנים הבוגרים, אך גופם וזנבם מעוגלים יותר. הנתחן מגיע לגודל של עד 25 סנטימטר, והוא מתאפיין בגוף כחול-סגול בצורת דיסק, עם סנפיר גב וסנפיר בטן רחבים, וסנפיר זנב צהוב. הקצוות של סנפירי הצד שלהם נוטה להיות צהבהב. לנתחן הסגול יש על גבו, כמו לכל הנתחנים, להבים חדים בבסיס סנפיר הגב, בהם הוא משתמש להגנה עצמית, ומכאן שמו. מדיה וקבצים בנושא נתחן סגול בוויקישיתוף נתחן סגול, באתר ITIS (באנגלית) נתחן סגול, באתר NCBI (באנגלית) נתחן סגול, באתר FishBase (באנגלית) נתחן סגול, באתר GBIF (באנגלית) מהו נתחן סגול?, באתר אנציקלופדיה אאוריקה נתחן סגול באתר הרשימה האדומה של IUCN
אמיר בנבג'י

אמיר בנבג'י (נולד ב-4 ביולי 1968) הוא חוקר ספרות ישראלי, מרצה בכיר באוניברסיטת בן-גוריון בנגב ובמכללה האקדמית ספיר. שירת בצה"ל בשנים 1986–1990. למד באוניברסיטה העברית בירושלים ובשנת 1993 קיבל תואר ראשון (בהצטיינות) בספרות השוואתית ובפילוסופיה. בשנים 1994–1995 למד ספרות גרמנית ופילוסופיה באוניברסיטת אלברט לודוויג בפרייבורג שבגרמניה. בשנים 1995–2003 למד באוניברסיטת קליפורניה בברקלי וקיבל תואר דוקטור על עבודה שכותרתה "Dialectical Criticism: A Study of Adorno and Abramovich", שנעשתה בהנחייתם של רוברט אלטר ואנתוני קסקרדי. בשנים 2003–2005 עשה פוסט-דוקטורט באוניברסיטת בן-גוריון בנגב. בשנת 2005 הצטרף לסגל המחלקה לספרות עברית של אוניברסיטת בן-גוריון בנגב ולסגל של המכללה האקדמית ספיר. בשנת 2011 הועלה לדרגת מרצה בכיר. תחומי מחקרו הם ספרות ההשכלה, אסתטיקה עברית מודרנית ותאוריה ספרותית. בשנים 2010–2017 היה עורך משותף של סדרת "מסה קריטית" שבהוצאת מכון "הקשרים" והוצאת דביר. בשנת 2009 יצא לאור ספרו "מנדלי והסיפור הלאומי". מתגורר בירושלים. בספרו של נדב לפיד "תמשיך לרקוד" נכללת הנובלה "מי מחפש את אמיר בנבג'י". ב-1999 התבקש לפיד על ידי כתב העת "פנים" לכתוב פרופיל תרבותי-פוליטי של הדור שלו. הוא קרא כתבה דומה שהתפרסמה בכתב העת "פוליטיקה" בשנת 1989 וכל הכותבים בה, רונית מטלון, יאיר לפיד, עירית לינור ואהד פישוף, היו מוכרים לו במידה זו או אחרת. רק את אמיר בנבג'י, אחד הכותבים, שכתב את אחד הקטעים המרשימים ביותר בכתב העת ההוא, הוא לא הכיר, ולא ידע לאן התגלגל מאז. במקום לצאת ולחפש את בנבג'י, לפיד כתב סיפור בדוי שבו הוא יצא לחפש את אמיר בנבג'י. באחד הקטעים הוא פוגש את בני משפחתו הדמיונית של בנבג'י. אמיר בנבג'י, ניצה בן-דב וזיוה שמיר, מבטים מצטלבים: עיונים ביצירת א"ב יהושע הוצאת הקיבוץ המאוחד, 2010 אמיר בנבג'י וחנן חבר, ספרות ומעמד: לקראת היסטוריוגרפיה פוליטית של הספרות העברית החדשה, מכון ון ליר והוצאת הקיבוץ המאוחד, 2014 ד"ר אמיר בנבג'י, באתר של אוניברסיטת בן-גוריון בנגב אמיר בנבג'י, ב"לקסיקון הספרות העברית החדשה" מנדלי והסיפור הלאומי, באתר "טקסט" אמיר בנבג'י, בין אלגוריה לסמל, בין שחוק לדמע: מנדלי מוכר ספרים ושלילת הגלות, עיונים בתקומת ישראל 17, 2007 הספרים של אמיר בנבג'י, באתר "סימניה" אמיר בנבג'י, דף שער בספרייה הלאומית אמיר בנבג'י, בלקסיקון הספרות העברית החדשה נדב לפיד, חקר הספרות | היהודים שיגעו את סבא, באתר הארץ, 1 ביולי 2009 עודד מנדה לוי, על תמשיך לרקוד מאת נדב לפיד, באתר "מכונת קריאה"
חלחול

האם התכוונתם ל... חִלְחוּל (נוזל) (אנ') – בפיזיקה, בכימיה ובהנדסת חומרים, חלחול הוא חדירה הדרגתית וסינון של נוזל דרך חומר נקבובי חִלְחוּל (תהליך) (גם "פרקולציה", מ-Percolation) – תאוריה במכניקה סטטיסטית ובמתמטיקה העוסקת בהיווצרות אשכולות בגרפים מקריים ובסריגים, באופן המזכיר חִלְחוּל נוזל (מכאן המונח) חַלְחוּל (מכשיר) (אנ') (מוכר גם כפֶּרְקוֹלָטוֹר) – סוג של קומקום או כד להכנת קפה באמצעות חִלְחוּל אחר חַלְח֫וּל (עיר) – עיר פלסטינית בהרי יהודה, הנזכרת בתנ"ך ברשימת ערי שבט יהודה כלכלת חִלחול (גם "כלכלת טִפטוף", באנגלית: Trickle-down economics)
גבירתי הנאווה

האם התכוונתם ל... גבירתי הנאווה (מחזמר) – מחזמר משנת 1956 גבירתי הנאווה (סרט) – סרט קולנוע משנת 1964
יחסי סן מרינו – רומניה

יחסי סן מרינו-רומניה הם היחסים הדיפלומטיים הרשמיים שבין הרפובליקה המרוממת של סן מרינו לבין רומניה. המגעים הראשונים שבין סן מרינו לבין הרפובליקה הסוציאליסטית של רומניה התקיימו באמצע שנות השישים של המאה העשרים. היחסים בין רומניה לבין סן מרינו כוננו רשמית ב-15 בנובמבר 1968 ברמה הקונסולרית. ב-6 בפברואר 1974, הם הועלו דרג לדרג הקונסוליה הכללית, וב-20 ביוני 1995 הם הועלו שוב דרג והיחסים הדיפלומטיים כוננו סופית. בשנת 2001 נפתחה בסן מרינו הקונסוליה הכללית הרומנית, ובשנת 2002 נפתחה בבוקרשט הקונסוליה הרשמית של סן מרינו, במעמד קפטן המחוז של סן מרינו. בשנת 2004 ביקר בסן מרינו נשיא רומניה יון איליאסקו. שק החוץ הרומני טיטוס קורלטיאן ערך ב-26 בספטמבר 2014 בניו יורק, פגישה עם עמיתתו הסן מרינזית - פסקואלה ולנטיני. סן מרינו אינה מיוצגת ברומניה בדרג השגרירות. סן מרינו מיוצגת ברומניה בדרג הקונסולרי באמצעות קונסוליה רשמית שהיא מחזיקה בבוקרשט, בירת המדינה. רומניה אינה מיוצגת בסן מרינו בדרג השגרירות. רומניה מיוצגת בסן מרינו בדרג הקונסולרי באמצעות קונסוליה רשמית שהיא מחזיקה בסן מרינו העיר, בירת המדינה. Relaţii bilaterale Statul SAN MARINO, באתר משרד החוץ הרומני (ברומנית) CONSULATE OF SAN MARINO IN BUCHAREST, ROMANIA CONSULATE GENERAL OF ROMANIA IN SAN MARINO, SAN MARINO
פורט-שבצ'נקו

פורט-שבצ'נקו (בקזחית: Форт-Шевченко) היא עיירה קטנה השוכנת על גדות הים הכספי במערב קזחסטן. העיירה משמשת כעיר השרות של בסיס חיל הים הקזחי (אנ'). על פי הערכת אוכלוסין ל-2016 מתגוררים בפורט-שבצ'נקו 5,559 תושבים. בעיירה קיימים מחצבי אבן ונמל דייג המשרת את תושביה. כמו כן מתפרנסים תושבי העיירה משירותים לצי הקזחי. פורט-שבצ'נקו נוסד כבסיס צבאי בשנת 1857 על ידי הצי הרוסי הקיסרי כבסיס נמל לים הכספי. הבסיס פעל ברציפות מהקמתו ועד הפצצתו על ידי השייטת הבריטית בים הכספי ב-1918 והפיכתו לבסיס שירות. ב-1939 היישוב עצמו נוסד בתקופת ברית המועצות במעמד כפר לאחר ששימש כבסיס צבאי של הצי הרוסי הקיסרי עד 1917 וכבסיס צבאי לא ימי של הצבא האדום מ-1919 עד 1939. בתחילה נקראו הבסיס והיישוב נובופטרובסוקויה (ברוסית: Новопетровское), שם זה שונה מספר פעמים ובשנת 1939 שונה שמה של העיר והיא נקראת על שמו של הסופר האוקראיני טאראס שבצ'נקו ששירת בבסיס בתחילת דרכו. מדיה וקבצים בנושא פורט-שבצ'נקו בוויקישיתוף ערך זה הוא קצרמר בנושא יישובים בקזחסטן. אתם מוזמנים לתרום לוויקיפדיה ולהרחיב אותו.
חמנית (פירושונים)

האם התכוונתם ל... חמנית – סוג צמח הנמנה עם משפחת המורכבים חמנית מצויה – מין צמח מסוג חמנית ארטישוק ירושלמי או חמנית הפקעות - מין צמח מסוג חמנית גרעיני חמנית או גרעינים שחורים - זרעי צמח החמנית המשמשים למאכל ולהפקת שמן חמניתיים – משפחת דגים הנמנה עם סדרת הדקראים חמנית גמדית – מין דגים מסוג חמנית חמנית אזורה – מין דגים מסוג חמנית באמנות החמניות – שתי סדרות ציורי טבע דומם, של הצייר ההולנדי וינסנט ואן גוך צייר החמניות – ציור שמן של ידי הצייר הצרפתי פול גוגן, ובה דיוקן של חברו הטוב וינסנט ואן גוך שדה החמניות או החמניה - סרט דרמה איטלקי בבימויו של ויטוריו דה סיקה ובכיכובם של מרצ'לו מסטרויאני וסופיה לורן משנת 1970 זרעי חמניות – יצירה פיסולית מעשה ידי הפסל הסיני איי וייוויי
תרופת בחירה

תרופת בחירה היא התרופה המקובלת לשימוש ראשון במעלה לטיפול במחלה ספציפית. השיקולים המנחים להחלטה על תרופה זו נובעים מיעילותה - גבוהה ככל האפשר, עלותה - זולה ככל האפשר, תופעות הלוואי - מעטות ככל האפשר והסיכון לפתח סבילות לתרופה - נמוך ככל האפשר (שיקול זה משמעותי בעיקר באנטיביוטיקה). לדוגמה, טיפול הבחירה בדלקת גרון על רקע סטרפטוקוקוס מקבוצה A הוא פניצילין (בישראל רפאפן)[דרוש מקור]. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Gangsta Bitch Music, Vol. 1

Gangsta Bitch Music, Vol. 1 הוא המיקסטייפ הראשון של הראפרית האמריקאית, קארדי בי. המיקסטייפ יצא לאור ב-7 במרץ 2016, על ידי חברת התקליטים KSR. המיקסטייפ היה גם האלבום הראשון שהוציאה קארדי, אך לא היווה כאלבום אולפן. עם יציאתו נכנס המיקסטייפ אל המקום ה-20 במצעד אלבומי הראפ, וה-30 במצעד אלבומי ה-R&B/היפ-הופ. בשנת 2017, נודע לציבור כי קארדי בי נתבעה על ידי הגבר שמופיע בעטיפה, וזאת מכיוון שטען כי לא ידע בכלל שהוא מופיע על העטיפה וכי זה נעשה באמצעות תוכנת עריכות ללא רשותו ושדמותו הודבקה שם לא הסכמתו. ממאקו נמסר כי קארדי בי נתבעה על סכום של כ-5 מיליון דולר, תוך שציינו כי: "עוד לפני הפריצה הגדולה שלה, קארדי בי עשתה רעש בזכות העטיפה השערורייתית שהופיעה על אוסף השירים הראשון שהוציאה. מתברר שאותו אדם שכיכב יחד איתה בתמונה המינית, לא היה מודע לשימוש בדמותו, ועכשיו הוא תובע את הכוכבת על הנזק שנגרם לו." רשימת הרצועות לקוחה מתוך חנות המוזיקה, אייטונס. מידע על האלבום Gangsta Bitch Music, Vol. 1 באתר MusicBrainz מידע על האלבום Gangsta Bitch Music, Vol. 1 באתר AllMusic האלבום Gangsta Bitch Music, Vol. 1 באתר Discogs Artists | The KSR Group, ksrgroupllc.com (באנגלית) Cardi B, Billboard Cardi B, Billboard Model Sues Cardi B for Using Image of Him Going Down on Her in Cover Art, Complex (באנגלית) Gangsta Bitch Music, Vol. 1 by Cardi B on Apple Music (באנגלית אמריקאית), 2016-03-07, נבדק ב-2018-01-06
טומי המפסון

תומאס "טומי" המפסון (באנגלית: Thomas "Tommy" Hampson;‏ 28 באוקטובר 1907 – 4 בספטמבר 1965) היה אתלט בריטי, אלוף אולימפי (לוס אנג'לס 1932), שיאן עולם ו-3 פעמים ברציפות אלוף בריטניה (1930 - 1932) בריצת 800 מטר. היה לאתלט הראשון בהיסטוריה שרץ ריצה זו מתחת ל-1:50 דקות. המפסון נולד וגדל בקלאפם, לונדון רבתי, בריטניה. הוא החל להתאמן באופן מקצועי רק בשנתו האחרונה ללימודים באוניברסיטת אוקספורד. עם סיום לימודיו החל לעבוד כמורה בשנת 1930. במשחקי האימפריה הבריטית שנערכו בהמילטון, אונטריו, קנדה בשנת 1930 זכה המפסון במדליית זהב בריצת 880 יארד (1:52.4 דקות). באולימפיאדת לוס אנג'לס (1932) זכה וילסון בשתי מדליות, 1 זהב ו-1 כסף. מדליית זהב, בריצת 800 מטר בשיא עולם חדש של 1:49.7 דקות, לפני אלכס וילסון (1:49.9 דקות) ופיל אדוארדס (1:51.5 דקות), שניהם מקנדה. מדליית כסף, בריצת שליחים 4X400 מטר בתוצאה של 3:11.2 דקות, אחרי ארצות הברית שקבעה שיא עולם חדש של 3:08.14 דקות ולפני קנדה (3:12.8 דקות). לאחר המשחקים האולימפיים הוא פרש מספורט תחרותי. מספר שנים לאחר מכן, הוא פרש מהוראה והחל לעבוד כמחנך בחיל האוויר המלכותי עד תום מלחמת העולם השנייה. בשנת 1954 עבר לסטיבנאייג' הרטפורדשייר ועבד כמנהל יחסי ציבור. ריצת 440 יארד: 50.2 שניות (1932) ריצת 800 מטר: 1:49.7 דקות (1932), שיא עולם בעבר ריצת מייל: 4:17.0 דקות (1931) טומי המפסון, באתר הוועד האולימפי הבין-לאומי טומי המפסון, באתר olympedia.org טומי המפסון, באתר התאחדות האתלטיקה הבין-לאומית טומי המפסון, באתר Track and Field (גברים)
הר הנגב

הר הנגב הוא אזור הררי בנגב. שיא גובהו 1,037 מטרים בהר רמון, הפסגה הגבוהה ביותר בדרום מדינת ישראל. מבחינה גאולוגית מורכב הר הנגב מסדרה של שישה קמרים הפרוסים מצפון-מזרח לדרום מערב. באזור נמצאת העיירה מצפה רמון, בגובה 850 מטרים מעל פני הים. האקלים ששורר שם הוא חם ביום וקר מאוד בלילה (הטמפרטורות יורדות בו בחורף לעיתים קרובות אל מתחת ל-0 מעלות צלזיוס) ויבש (ממוצע המשקעים הוא 86 מילימטרים לשנה). שלג יורד בו כפעם בשנה ולעיתים אף יותר. באזור אין נחלי איתן; נחלי האכזב הבולטים שם הם נחל צין (השני בגודלו בנחלי האכזב בארץ, שנשפך אל ים המלח), נחל רמון (המנקז את מכתש רמון ונשפך לנחל נקרות), ונחל נקרות (שנשפך לנחל הערבה). מקו פרשת המים של הר הנגב מנקזים מספר נחלים: נחל צין ונחל נקרות מנקזים את עברו המזרחי של קו פרשת המים אל דרום ים המלח והערבה, ונחל הבשור את עברו המערבי של קו פרשת המים אל הים התיכון דרך עזה. הר אלדד - 652 מטרים. הר חספס - 715 מטרים. הר מיכאל - 737 מטרים. הר חסון - 765 מטרים. הר גבריאל - 776 מטרים. הר דלעת - 781 מטרים. הר עקרב - 835 מטרים. הר כרכום - 842 מטרים. הר נפחה - 846 מטרים. הר עיירים - 860 מטרים. הר אריכא - 863 מטרים. הר בתור - 896 מטרים. הר חמת - 918 מטרים. הר המערה - 922 מטרים. הר גזרון - 926 מטרים. הר עריף - 956 מטרים. הר שגיא - 996 מטרים. הר לוץ - רכס בגבהים 910–1,018 מטרים. הר רומם - 1,006 מטרים. הר חריף - 1,012 מטרים. הר רמון - 1,037 מטרים. ערך מורחב – שמורת הר הנגב שמורת הר הנגב היא שמורת טבע מוכרזת בנגב המהווה את שמורת הטבע הגדולה בישראל, כששטחה הוא 1,094,918 דונם. השמורה הוכרזה ב-21 בספטמבר 1989, ועברה מספר הרחבות מאז. טבע וארץ, כרך יח, חוברת 3- 1976 - גיליון מוקדש להר הנגב דני רבינוביץ, שמירת טבע בהר הנגב, החברה להגנת הטבע, תש"מ 1979 מדיה וקבצים בנושא הר הנגב בוויקישיתוף שמורת טבע הר הנגב, באתר רשות הטבע והגנים מפת אזור דרום רמת עבדת, מדרשת שדה-בוקר. שמורות טבע וגנים לאומיים מוכרזים בין השנים 1964-2013, אתר רשות הטבע והגנים
יחסי סן מרינו – קרואטיה

יחסי סן מרינו-קרואטיה הם היחסים הדיפלומטיים הרשמיים שבין הרפובליקה המרוממת של סן מרינו לבין רפובליקת קרואטיה. ליחסים הדיפלומטיים בין שתי המדינות חשיבות היסטורית רבה - שכן, מוצאו של מרינוס הקדוש, מגן הרפובליקה של סן מרינו, הוא בעיר ראב שבקרואטיה. שתי המדינות הכירו לראשונה אחת בשנייה ב-11 בינואר 1992, היחסים הדיפלומטיים הרשמיים שבין שתי המדינות כוננו כשנה וחודש לאחר מכן - ב-11 בפברואר 1993. ב-18 באוקטובר 2004 נחתם הסכם בנושא שיתוף פעולה תיירותי בין שתי המדינות. ב-23 בנובמבר 2010 נחתם מזכר הבנות בין הסוכנות לאכיפת האיסור על הלבנת הון של משרד האוצר הקרואטי לבין סוכנות המודיעין הפיננסי של הרפובליקה של סן מרינו. נושא מזכר ההבנות היה שיתוף פעולה נגד הלבנת הון ומימון טרור, ועזרה במניעת התופעות כך שלא יקרו במדינות אלו. ב-1 באוגוסט 2012 נחתמו בין שתי המדינות שני הסכמים בנושאים שונים. ההסכם הראשון היה פרוטוקול בנושא מיסים שכלל בתוכו אמנה למניעת כפל מס. ההסכם השני היה הסכם בנושא ההשקעות - קידומן של השקעות במדינה השנייה ועיגונן על ידי הממשלה. סן מרינו אינה מיוצגת בקרואטיה כלל, הן באמצעות דרג השגרירות והן באמצעות הדרג הקונסולרי. קרואטיה אינה מיוצגת בסן מרינו בדרג השגרירות אלא באמצעות שגרירותה שברומא, בירת איטליה. קרואטיה מיוצגת בסן מרינו בדרג הקונסולרי באמצעות קונסוליה שהיא מחזיקה בסן מרינו העיר, בירת המדינה. קרואטיה ראב, קרואטיה Date of Recognition and Establishment of Diplomatic Relations by Country, באתר משרד החוץ הקרואטי List of international treaties and international acts concluded between the Republic of Croatia and Republic of San Marino, באתר משרד החוץ הקרואטי San Marino - Croatia: new agreements, באתר משרד המסחר של סן מרינו, 3 באוגוסט 2012 CONSULATE OF CROATIA IN SAN MARINO, SAN MARINO
Ele Bate Nela

Ele Bate Nela (באנגלית: He Hits Her, ובעברית: הוא מכה אותה) הוא סינגל שהוקלט על ידי הצמד הברזילאי סימונה & סימריה, מתוך אלבום האולפן החמישי שלהן, As Coleguinhas – Vol. 4. השיר יצא לאור ב-27 במאי 2014, כסינגל הראשון והיחידי מתוך האלבום, ביחד עם הווידאו קליפ שצולם עבורו. השיר לא זכה להצלחה רבה, והפך לאחד משלושת הסינגלים היחידים של הצמד, אשר לא הצליחו להיכנס למצעד הברזילאי. השיר נכתב על ידי סימונה וסימריה, וכך גם כל השירים הנוספים מתוך האלבום. השיר מדבר על אלימות כלפי נשים וכולל בתוכו ובקליפ שלו אזכורים רבים לאלימות פיזית, אלימות מילולית, התעללות נפשית ותקיפה מינית כלפי הנשים. מעבר לכך, צולם הווידאו קליפ הנלווה שלו כאשר סימונה הייתה בהיריון. מילותיו של השיר מדברות גם כן על התעללות בנשים, ועל הכמיהה של האישה לצאת ממערכת יחסים אלימה שכזו. הווידאו קליפ הנלווה שיצא עבור השיר מציג בתחילתו, אישה המתאהבת בגבר, אף על פי שהוריה אומרים לה לעזוב אותו. בסמוך לכך השניים מקיימים יחסי מין, וכבר לאחר מכן מתחילה האישה להרגיש בתוקפנות מצדו של בן זוגה. לאחר מכן המצב מחמיר וכשהוא בא לאסוף אותה, הקנאה שלו מגיעה לשיאה כאשר הוא רואה אותה מדברת עם כמה מחבריה, חושד שהיא בוגדת בו, לוקח אותה לפינת הרחוב וסוטר לה. לקראת הסוף, ניתן לראות את האישה יושבת על הספה שבסלון, בוכה, ואת הגבר חוזר הביתה כשהוא שיכור, ובקבוק יין בידו. בהמשך הקליפ, האישה מנסה לברוח ממנו, והוא רודף אחריה בכל הבית, וכשהוא תופס אותה הוא זורק אותה על הרצפה, מטיח את ראשה בה, ושובר לה את היד. לבסוף, האישה יושבת על כיסא במטבח, כאשר ידה עטופה בגבס. כשהיא חושבת שבן זוגה הולך, היא מתקשרת למשטרה, והוא ממהר אליה, לוקח לה את הטלפון ומשאיר אותה לבד. בסצנה האחרונה ניתן לראות את הוריה, מביטים בתמונות מן הילדות שלה ובוכים בשל המצב שבו היא נמצאת. לאורכו של הקליפ, ניתן לראות את סימונה וסימריה, כשהן בחדר לבן, שרות את השיר ובוכות גם כן. הקליפ צולם כאשר סימונה הייתה בהיריון ונכון למרץ 2020, מונה הצפיות שלו עומד על כ-65 מיליון צפיות. סרטון השיר "Ele Bate Nela" באתר יוטיוב Simone e Simaria (2014-05-27), [CLIP OFICIAL] Ele bate nela - Simone e Simaria Vol 4, נבדק ב-2018-01-06 Brazil Hot 100 Airplay : Page 1 | Billboard, Billboard (באנגלית) Simone e Simaria - Ele Bate Nela, Vagalume (בפורטוגזית) Ele Bate Nela Letra - Simone e Simaria Lyrics - Letras2.com, letras2.com (בפורטוגזית) YouTube Stats of [CLIP OFICIAL Ele bate nela - Simone e Simaria Vol 4], kworb.net
אנדרטת אלינור רוזוולט

אנדרטת אלינור רוזוולט (באנגלית: The Eleanor Roosevelt Monument) היא אנדרטה לזכרה של אלינור רוזוולט הממוקמת בפארק ריוורסייד בעיר ניו יורק שבארצות הברית. האנדרטה היא האנדרטה הראשונה שהוקמה לזכרה של אשת נשיא ארצות הברית. האנדרטה נחנכה ב-5 באוקטובר 1996, בנוכחות הגברת הראשונה של ארצות הברית הילרי קלינטון, שנשאה את הנאום המרכזי בטקס החנוכה. עלות הקמת האנדרטה ושיפוץ הפארק הייתה 1,400,000 דולרים. האנדרטה תוכננה על ידי אדריכלי הנוף ברוס קלי ודייוויד וארנל. הפסל במרכז האנדרטה פוסל על ידי פנלופ ג'נקס. סביב לפסל ריצוף גרניט שתוכנן על ידי האדריכל מיקל דווייר, ועליו כתובות עם הישגיה של רוזולט, וציטוטים מנאום שנשאה באו"ם בשנת 1958 התומך בזכויות אדם אוניברסליות. מדיה וקבצים בנושא אנדרטת אלינור רוזוולט בוויקישיתוף תיאור האנדרטה וחנוכת האנדרטה באתר הפארקים של ניו יורק תיאור האנדרטה באתר פארק ריוורסייד הכתבה על חנוכת האנדרטה באתר הניו יורק טיימס הכתבה על חנוכת האנדרטה באתר CNN תיאור האנדרטה וחנוכת האנדרטה חנוכת האנדרטה באתר CNN
TV 2 News

TV 2 News הוא ערוץ חדשות טלוויזיוני דני בבעלותה של חברת TV 2, והחל לשדר ב-1 בדצמבר 2006. זהו אחד מערוצי החדשות הראשונים המשדרים 24 שעות ביממה בדנית. ב-31 במרץ 2008 החל הערוץ לשדר בפורמט מסך רחב ביחס מסך 16:9, יחד עם אריזה גרפית חדשה. TV 2 News הוא ערוץ החדשות הארצי הראשון בדנמרק, שמשדר 24 שעות ביממה, והערוץ החמישי של חברת TV 2 הדנית. השקת הערוץ פורסמה בציבור במאי 2006. הערוץ עלה לאוויר ב-1 בדצמבר 2006 בשעה 12.00 וניתן לצפות בו דרך Viasat, YouSee, Stofa ו-Boxertv, כמו גם דרך האינטרנט. הערוץ ממומן חלקית באמצעות דמי מנוי ופרסומות. לערוץ כ-100 עובדים בנמל הדרומי של קופנהגן. בשנה הראשונה לפעילותו, הערוץ שידר מכתובת אחרת, שם שידר באמצעות ציוד שכור. הערוץ משווק עצמו תחת הסלוגן "ראשון. 24 שעות ביממה", כמי שתמיד ראשון בפרסום ידיעות חדשות. לערוץ היה גם בעבר מסוק, על מנת שיוכלו כתביו להגיע במהירות למוקדי ההתרחשות השונים. הערוץ מרבה בשידורים חיים, ולעיתים קרובות מסקר אירועים פוליטיים ואחרים, כמו גם אירועים בינלאומיים, בשידור חי, למשל כאשר נשיא ארצות הברית או מזכ"ל האו"ם מכנסים מסיבות עיתונאים. הערוץ השיק אריזה גרפית חדשה במרץ 2013, בה סמליל הערוץ, המעברונים הגרפיים והג'ינגלים חודשו. על פי בדיקה שנערכה במאי 2018 נתפש ערוץ TV 2 News כאמין ביותר בדנמרק עם 80% שמאמינים לו, בדומה לשבע מדינות אירופאיות נוספות בהן כלי התקשורת האמין ביותר הוא השידור הציבורי. הפריצה הגדולה של הערוץ הייתה במהלך שלושה לילות של התפרעויות בקופנהגן במרץ 2007. בתחילה, מדרוג הערוץ היה נמוך, אך בסוף 2007 ובחודשים הראשונים של 2008, שופר המדרוג של הערוץ. 1.2 מיליון צופים צפו בערוץ החדשות הדני בשבוע אחד, שיא לערוץ. מאז אמצע 2008 מספר הצופים בערוץ עומד על 1.2-1.4 מיליון צופים בשבוע. הערוץ משדר בשידור ישיר בימי חול משעה 6 בבוקר ועד חצות. כמו כן משודר מגזין בסוף השבוע. הערוץ משדר מדי יום תוכניות שבועיות בנושאים שונים: "מחוץ לטירה" (יום שני) - שני פוליטיקאים יוצאים לבדוק את ההשלכות של המדיניות שלהם. "ניתוח יום שלישי" (יום שלישי) - תוכנית ובה הדוברים לשעבר מייקל קריסטיאנסן ופיטר מוגנסן מנתחים את המגמות החשובות ביותר בפוליטיקה הדנית. "חדשות-מדע" (יום רביעי) - תוכנית ובה מפורסמות החדשות הנפלאות, המרתקות והמדהימות ביותר מעולם המדע. "תרבות של חדשות" (יום חמישי) - תוכנית ובה דנים בעולם התרבות. בימים שני עד שישי משודרת בין השעות 23.00-00.00 מהדורת "חדשות הלילה" המתמקדת בסיכום אירועי היום ותחזית למחר. TV 2 News מרבה לשדר חדשות בנושאי פיננסים. במהלך היום אף משודרים שלושה מגזיני כלכלה שונים. הסיקור הפיננסי מכי לעיתים קרובות ראיונות עם מנהלים עסקיים ופרשנים עסקיים, ואנליסטים בנקאיים משמשים לעיתים קרובות למתן פרספקטיבות וניתוחים בנושאים פיננסיים. TV 2 News תכנן להשיק בשנת 2016 ערוץ טלוויזיה מבוסס אינטרנט שעוסק בתוכן פיננסי בלבד, בשיתוף Berlingske, שבשנת 2015 יצא מהפרויקט והשאיר אותו לערוץ בלבד. TV 2 DR1 DR2 אתר האינטרנט הרשמי של TV 2 News TV 2 News, ברשת החברתית פייסבוק TV 2 News, ברשת החברתית אקס (טוויטר) "TV 2 lancerer en ny nyhedskanal". nyheder.tv2.dk (בדנית). 2006-05-19. נבדק ב-2018-01-06. רוב האירופאים מאמינים לכלי תקשורת ציבוריים, אולם לאלו המחזיקים בדעות פופוליסטיות פחות, באתר Pew Research Center, ‏14 במאי 2018
פינגו

פִּינגוּ (באנגלית: Pingu) היא סדרת טלוויזיה קומית שווייצרית-בריטית לילדים בהנפשת פלסטלינה שנוצרה על ידי אוטמר גוטמן והופקה לטלוויזיה השווייצרית בין השנים 1990 -2000, ולטלוויזיה הבריטית בין השנים 2003 -2006 על ידי חברת "Pygos Group" (שמות קודמים: "Trickfilmstudio" ו-"Pingu Filmstudio"). הסדרה מתמקדת במשפחת פינגווינים מואנשים המתגוררת בקוטב הדרומי; הדמות הראשית הוא פִּינגוּ, בן המשפחה שאת שמו נושאת הסדרה. "פִּינגוּ" רצה במקור למשך ארבע סדרות (כל הסדרות הכילו מספר עונות) בין ה-7 במרץ 1990 וה-9 באפריל 2000 ברשת Schweizer Fernsehen, ולאחר מכן חודש לשתי סדרות נוספות בין ה-1 באוגוסט 2003 וה-3 במרץ 2006 ברשת BBC Two. ל"פִּינגוּ" הוענק פרס האקדמיה הבריטית לאמנויות הקולנוע והטלוויזיה. "פִּינגוּ" נחלה הצלחה עולמית עקב היעדר השימוש בשפה מדוברת אמיתית: כמעט כל הדיאלוגים הם ב"שפת פינגווינים" מומצאת המכונה "פינגווינזית" ומורכבת בעיקר ממלמולים ומקול תקיעה עוצמתי וספורדי, הנכתב לעיתים כ"נוּט נוּט!" ומלווה בשינוי מקורו של פִּינגוּ לצורה הדומה למגאפון. בארבע הסדרות הראשונות דובבו כל הדמויות על ידי המדבב האיטלקי קרלו בונומי, באמצעות שפת רעשים שפותחה על ידו ושימשה קודם לכן בסדרה "מר קו" של אוסבלדו קאבנדולי. בסדרות החמישית והשישית דובבו הדמויות בשיתוף פעולה בין דייוויד סנט ומרסלו מגני. אתחול יפני לסדרה בשם "פִּינגוּ בעיר הגדולה" החל את שידוריו ברשת NHK-E ב-7 באוקטובר 2017, ועלה לשידור בישראל בערוץ הופ! ב-2018. בשנת 1993 שודרה "פִּינגוּ" לראשונה בישראל בטלוויזיה החינוכית במסגרת "רכבת ההפתעות" וכסדרה עצמאית בתוספת קריינות בעברית מפי עפרון אטקין, אולם בערוץ הילדים, בערוץ הופ! ובערוץ JimJam שודרה הסדרה בלי קריינות. הסדרה מתרחשת בקוטב הדרומי ומתמקדת במשפחות פינגווינים החיים ועובדים בבתי איגלו. הדמות הראשית, פִּינגוּ, הוא בנה של אחת המשפחות. הוא נוהג לצאת להרפתקאות עם אחותו הקטנה פִּינגה, ומרבה להשתובב עם חברו הטוב ביותר כלב הים רוֹבִּי. פִּינגוּ וחבריו מתקשרים ב"שפת פינגווינים" הידועה כ"פינגווית" או "פינגווינזית" ומורכבת בעיקר מהצלילים "נוּט" ו"ניט". כתוצאה מכך מתועתק שיר הפתיחה כ"Neet nit nit nute nit neet nit noot (Pingu, Pingu)". "פִּינגוּ" זכתה בעיקר לביקורות חיוביות. ארגון Common Sense Media דירג את התוכנית 4 מתוך 5 כוכבים וציין "הורים חייבים לדעת כי מדובר בסדרת הנפשת פלסטלינה מצחיקה, חביבה ומבדרת. הסדרה אמנם מתאימה לכל הגילאים, אבל הצופים הצעירים ביותר עשויים להתקשות לעקוב אחר העלילות". מדיה וקבצים בנושא פינגו בוויקישיתוף אתר האינטרנט הרשמי של פינגו (באנגלית וביפנית) פינגו, ברשת החברתית אינסטגרם פינגו, סרטונים בערוץ היוטיוב "פינגו", במסד הנתונים הקולנועיים IMDb (באנגלית) "פינגו", באתר Metacritic (באנגלית) "פינגו", במסד הנתונים הקולנועיים KinoPoisk (ברוסית) פינגו, במיזם "אישים" לתיעוד היצירה הישראלית פינגו (1993), באתר "אישים" Deirdre Sheppard, Pingu TV review. Common Sense Media. 2005
TV 2 Charlie

TV 2 Chrlie הוא ערוץ טלוויזיה דני הנמצא בבעלות TV 2. הערוץ החל לשדר ב-1 באוקטובר 2004 והוא הערוץ השלישי ברשת השידור TV 2. קהל היעד של הערוץ הוא גילאים מבוגרים יחסית. הערוץ ממומן מדמי צפייה ומפרסומות וניתן לצפות בו דרך ספקי הכבלים, הלוויין ודרך שירות השידור הדיגיטלי. בתחילה הערוץ (יחד עם ערוצים TV 2 Zulu ו-TV 2 Film) היו זמינים רק דרך Canal Digital. בינואר 2009 המתחרה Viasat החלה לשדר את הערוצים גם. מגע של פרוסט שיקגו הופ דאלאס מה יגידו השכנים? עדות אילמת NYPD Blue דיאל ופסקו הרביט מפקח רקס תרגילים חדשים המופע של בני היל החשבון TV 2 TV 2 News אתר האינטרנט הרשמי של TV 2 Charlie Viasat som virksomhed, www.viasat.dk (בדנית)